CELEX: 22006D0039
Language: hr
Date: 2006-03-10 00:00:00
Title: Odluka Zajedničkog odbora EGP-a br. 39/2006 od 10. ožujka 2006. o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda

11/Sv. 100
            
            
               HR
            
            
               Službeni list Europske unije
            
            
               93
            
         22006D0039
   
               L 147/61
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 39/2006
   od 10. ožujka 2006.
   o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je izmijenjen Odlukom Zajedničkog odbora EGP-a br. 43/2005 od 11. ožujka 2005. (1).
            
         
               (2)
            
            
               Odluka Vijeća 2001/51/EZ od 20. prosinca 2000. o donošenju programa u vezi s okvirnom strategijom Zajednice o jednakosti spolova (2001.-2005.) (2) uključena je u Protokol 31 uz Sporazum Odlukom Zajedničkog odbora EGP-a br. 88/2001 od 19. lipnja 2001. (3).
            
         
               (3)
            
            
               Prikladno je proširiti suradnju ugovornih stranaka iz Sporazuma radi uključivanja Odluke Europskog parlamenta i Vijeća br. 1554/2005/EZ od 7. rujna 2005. o izmjenama Odluke Vijeća 2001/51/EZ o donošenju programa za okvirnu strategiju Zajednice o ravnopravnosti spolova i Odluke br. 848/2004/EZ o donošenju akcijskog programa Zajednice za promicanje organizacija koje na europskoj razini djeluju u području ravnopravnosti muškaraca i žena (4).
            
         
               (4)
            
            
               Protokol 31 uz Sporazum bi stoga trebalo izmijeniti tako da se omogući početak proširene suradnje s učinkom od 1. siječnja 2006.
            
         
               (5)
            
            
               Uključivanje Odluke br. 1554/2005/EZ u Protokol 31 uz Sporazum relevantno je samo u vezi s Odlukom Vijeća 2001/51/EZ,
            
         ODLUČIO JE:
   Članak 1.
   U četvrtoj alineji (Odluka Vijeća 2001/51/EZ) članka 5. stavka 8. Protokola 31 uz Sporazum dodaje se:
   „, kako je izmijenjeno:
   
               —
            
            
               
                  32005 D 1554: Odlukom Europskog parlamenta i Vijeća br. 1554/2005/EZ od 7. rujna 2005. (SL L 255, 30.9.2005., str. 9.).”
            
         Članak 2.
   Ova Odluka stupa na snagu dan nakon dostave posljednje obavijesti Zajedničkom odboru EGP-a u skladu s člankom 103. stavkom 1. Sporazuma (5).
   Ona se primjenjuje od 1. siječnja 2006.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 10. ožujka 2006.
      
         
            Za Zajednički odbor EGP-a
         
         
            Predsjednik
         
         R. WRIGHT
      
   
   
      (1)  SL L 198, 28.7.2005., str. 45.
   
      (2)  SL L 17, 19.1.2001., str. 22.
   
      (3)  SL L 238, 6.9.2001., str. 43.
   
      (4)  SL L 255, 30.9.2005., str. 9.
   
      (5)  Ustavni zahtjevi nisu navedeni.